EkBass/fiwiki-20250220-pages-articles huggingface dataset:
Lyhyt elokuva tappamisesta

Lyhyt elokuva tappamisesta (Krótki film o zabijaniu) on Krzysztof Kieślowskin vuonna 1988 valmistunut elokuva, joka oli alkujaan viides osa "Älä tapa" hänen Puolan televisiolle toteuttamaansa Kymmenen käskyä -sarjaa. Rahoitussyistä siitä leikattiin tämä pitempi versio, joka sai nimen Lyhyt elokuva tappamistaWaltter Rehnström, Lyhyt elokuva tappamisesta, Päivän elokuvia, Tv- maailma, 5/2013 sivu 5. Varsovaan sijoittuva teos rinnastaa yhteiskunnan langettaman kuolemanrangaistuksen ja yksilöiden tekemät henkirikokset. Väkivaltaa brutaalisti esittävä elokuvaArvio elokuvasta, Telvis.fi, viitattu 2.1.2013 herätti Puolassa runsaasti keskustelua ja vaikutti siihen, että kuolemanrangaistus poistettiin lainsäädännöstäArtist's Choice: A Short Film About Killing, viitattu 2.1.2013. Käsikirjoituksen teki yhdessä Kieślowskin kanssa puolalainen juristi, käsikirjoittaja Krzysztof Piesiewicz. Heidän yhteistyönsä oli alkanut vuonna 1984 valmistuneella elokuvalla Ei loppuaKirkko ja kaupunki , viitattu 2.1.2013. == Näyttelijät== == Lähteet == Luokka:Puolalaiset draamaelokuvat Luokka:Yhteiskunnalliset elokuvat Luokka:Vuoden 1988 elokuvat Luokka:Krzysztof Kieślowskin ohjaamat elokuvat
Retkikunta 8

Retkikunta 8 () oli Kansainvälisen avaruusaseman (ISS) 8. miehistö. ==Miehistö== Nimi Työtehtävä Avaruusjärjestö/organisaatio Kotimaa Michael Foale (6) Komentaja NASA Aleksandr Kaleri (4) Lentoinsinööri Venäjän avaruusjärjestö Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. Retkikunnan komentaja Michael Foale ja lentoinsinööri Aleksandr Kaleri sekä ESAn astronautti Pedro Duque laukaistiin ISS:lle 18. lokakuuta 2003 lennolla Sojuz TMA-3. Foale ja Kaleri suorittivat 27. helmikuuta 2004 ensimmäisen kahden hengen ISS:n miehistön suorittaman avaruuskävelyn. Aikaisemmista ISS:n avaruuskävelyistä poiketen avaruusaseman sisällä ei ollut ketään avaruuskävelyn aikana. Avaruuskävely kesti 3 tuntia 55 minuuttia. Kyseessä oli 27. avaruusasemalta suoritettu avaruuskävely ja kaiken kaikkiaan 52. ISS:n kokoonpanoon, toimintaan tai huoltoon liittynyt avaruuskävely. Se suoritettiin Pirs-telakointimoduulista venäläisillä Orlan- avaruuspuvuilla. Avaruuskävely jouduttiin keskeyttämään ennenaikaisesti Kalerin avaruuspuvun jäähdytysjärjestelmän rikkoontumisen vuoksi. Foale ja Kaleri palasivat Maahan lennolla Sojuz TMA-3 30. huhtikuuta 2004 ESAn astronautti André Kuipersin kanssa, joka oli saapunut yhdessä Retkikunta 9:n miehistön kanssa lennolla Sojuz TMA-4 yhdeksän päivää aikaisemmin. ==Aiheesta muualla== *Retkikunta 8 NASAn kotisivulla *Retkikunta 8:n lehdistöpaketti (3,4 Mt pdf) Luokka:Kansainvälinen avaruusasema
Siluettiammunta

Siluettiammunta on ammuntaurheilun laji. Siluettiammunnassa ammutaan metallisiin eläinkuvioisiin maalitauluihin. Pisteen saa kun kuva kaatuu. Suorituksen aikana kilpailija ampuu neljälle matkalle ja joutuu säätämään tähtäimensä etäisyyden mukaan, mikä tuo lisävaikeutta.Mitä siluettiammunta on (Artikkeli Archive.orgissa) Ensimmäinen virallinen metallikuvakilpailu käytiin Méxicossa 1948. Nykyiset kuvat ovat 1960-luvulta lähtien kana, sika, kalkkuna ja pässi. Suomessa pidettiin ensimmäinen metallikuvakilpailu 1983, jolloin siitä tuli virallinen laji. ja ensimmäinen virallinen kilpailu järjestettiin 1985 Parikkalan Särkisalmella. Harrastajia Suomessa on noin 1 000 ampujaa, joista 200 aktiiviharrastajia.SAL:in Siluettijaosto Lajin kansainvälinen järjestö on Kansainvälinen Siluettiampujien Liitto IMSSU eli International Metallic Silhouette Shooting Union. SM-2008.jpg IHMSA silhouetten bogenscheiben.jpg ==Lähteet== == Aiheesta muualla == *Ampujainliiton siluettijaosto *Imssu.org, Kansainvälinen lajiliitto Luokka:Ampumaurheilu
Richard Denning

Richard Denning oik. Ludwig Albert Heindrich Denninger Jnr (17. maaliskuuta 1914 Poughkeepsie, New York - 11\. lokakuuta 1998 Escondido, Kalifornia) oli yhdysvaltalainen näyttelijä. Denningin ensimmäinen elokuva oli vuonna 1937 valmistunut Tytön ja laivaston puolesta. Vuosina 1937-1942 hän esiintyi pienissä rooleissa yli 50 elokuvassa. Yhdysvaltain liityttyä sotaan, Denning palveli laivastossa. Hän avioitui 1942 kauhuelokuvarooleistaan tunnetun näyttelijän Evelyn Ankersin kanssa. Kotiuduttuaan laivastosta Denning ei heti saanut näyttelijäntöitä, joten hän elätti itsensä hummerinkalastajana. Vuonna 1948 hän sai roolin Lucille Ballin vastanäyttelijänä radion suosikkikomediassa My Favorite Husband. Elokuvarooleja hänellä oli lähinnä B-elokuvissa tai sivurooleissa suuremmissa tuotannoissa, kuten elokuvassa Unohtumaton rakkaus vuonna 1957. Denning esiintyi myös useissa kauhuelokuvissa, kuten Mustan laguunin hirviö (1954) ja Day the World Ended (1956). 1960-luvun alkupuolella Denning vetäytyi elokuvista ja muutti Havaijille. Vuonna 1968 hänet kiinnitettiin kuvernöörin rooliin poliisisarjassa Hawaii Five-O, jossa hän näytteli sarjan päättymisen 1980 saakka. Richard Denning on saanut tähden Hollywood Walk of Famelle. ==Lähteet== Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1914 syntyneet Luokka:Vuonna 1998 kuolleet
Jeremy Hardy

Jeremy James Hardy (17. heinäkuuta 1961 Farnborough, Iso-Britannia – 1. helmikuuta 2019) oli brittiläinen koomikko. Stand up -esiintymisten lisäksi hän isännöi radio-ja televisiosarjoja, ja kuului muun muassa radiovisailujen The News Quiz, Just a Minute ja I'm Sorry I Haven't a Clue vakiovieraisiin. Näiden lisäksi hänet tunnettiin Jeremy Hardy Speaks to the Nation radiomonologeista. Hardy tunnettiin suorasukaisista vasemmistolaisista kommenteista. Hän muun muassa kutsui kuninkaallisia parasiiteiksi Just a Minute ohjelman nauhoituksissa ja kehotti ampumaan niskalaukauksen BNP:tä äänestäville. Jeremy Hardy kuoli syöpään 1. helmikuuta 2019. ==Lähteet== ==Aiheesta muualla== * Luokka:Brittiläiset koomikot Luokka:Vuonna 1961 syntyneet Luokka:Vuonna 2019 kuolleet
Glyseraldehydi-3-fosfaattidehydrogenaasi

Glyseraldehydi-3-fosfaattidehydrogenaasi on entsyymi, joka katalysoi glykolyysin kuudennessa vaiheessa tapahtuvaa glyseraldehydi-3-fosfaatin muuttamista 1,3-bisfosfoglyseraatiksi.. Glykolyysin lisäksi entsyymillä on havaittu olevan rooli myös transkription aktivoinnissa ja apoptoosin laukaisemisessa. == Glykolyysi == Glyseryyli-3-fosfaattidehydrogenaasi katalysoi glykolyysissä glyseraldehydi-3-fosfaatin muutamista 1,3-bisfosfoglyseraatiksi. Katalyysi on kolmivaiheinen. Ensimmäisessä vaiheessa koentsyyminä toimiva NAD+-molekyyli kiinnittyy entsyymiin, minkä jälkeen substraattina oleva glyseraldehydi-3-fosfaatti muodostaa entsyymin aktiivisessa kohdassa kysteiinin sulfhydryyliryhmän kanssa tiohemiasetaalivälituotteen. Toisessa vaiheessa vetyatomi ja kaksi elektronia siirtyy NAD+:lle, jolloin se pelkistyy NADH:ksi. Saman aikaisesti tioasetaaliryhmän happiatomi luovuttaa protonin, jolloin syntyy hyvin korkeaenerginen tioesteri. Kolmannessa vaiheessa tioesteri reagoi fosfaatti- ionin kanssa, jolloin syntyy 1,3-bisfosfoglyseraatti. Tällöin vapautuu myös NADH. Arseenimyrkytyksessä arsenaatti-ionit estävät 1,3-bisfosfoglyseraatin muodostumisen. Arsenaatti-ioni liittyy glyseraldehydi-3-fosfaattidehydrogenaasiin kiinnittyneeseen glyseraldehydi-3-fosfaattiin ja estää näin fosfaatti-ionin liittymisen. Näin muodostunut yhdiste hydrolysoituu 3-fosfoglyseraatiksi. Tällöin ei muodostu solun energiantuotannolle tärkeitä yhdisteitä kuten NADH:ta ja ATP:tä, jota muodostuisi glykolyysin seuraavassa vaiheessa, kun 1,3-bisfosfoglyseraatti muunnetaan 3-fosfoglyseraatiksi. == Toimintaolosuhteet, aktivaattorit ja inhibiittorit == Glyseryyli-3-fosfaattidehydrogenaasi toimii, eliöstä riippuen, parhaiten silloin, kun lämpötila on 25-64 °C ja pH on 7-10\. Entsyymin aktivaattoreina toimivat muun muassa natrium-, kalium- ja ammoniumionit. Entsyymin inhibiittoreita ovat muun muassa 2,3-bisfosfoglyseraatti, ATP sekä muutamat metalli-ionit, kuten kadmiumim, kuparin ja elohopean ionit. == Lähteet == Luokka:Oksidoreduktaasit Luokka:Metabolia
Carole Smitherman

Carole Catlin Smitherman (s. 1952) on yhdysvaltalainen poliitikko. Hän oli Alabaman Birminghamin väliaikainen pormestari vuonna 2009, kun edellinen pormestari Larry Langford tuomittiin oikeudessa useista lahjontaan liittyneistä rikoksista ja erotettiin virastaan kesken kaudenhttp://www.bet.com/news/news/2009/10/30/nationalblackwomancarolesmithermanisbirminghamalabamanewmayor.html. Sitä ennen hän oli ollut Birminghamin kaupunginvaltuuston puheenjohtaja. == Lähteet == Luokka:Yhdysvaltalaiset poliitikot Luokka:Vuonna 1952 syntyneet Luokka:Elävät henkilöt
Chicago Cubs

Chicago Cubs on Major League Baseball -joukkue Chicagosta. Seura perustettiin vuonna 1870 nimellä Chicago White Stockings. Cubs on voittanut kolme World Series -mestaruutta, vuosina 1907, 1908 ja 2016. Joukkue pelaa National Leaguen Keskisessä divisioonassa ja pelaa kotiottelunsa Wrigley Field -stadionilla, joka on ollut joukkueen kotistadion vuodesta 1916. Cubs on Chicagon toinen Major League Baseball -joukkue, toinen on American Leaguessa pelaava Chicago White Sox. Seuran omistaa Rickettsin perhe. Chicago Cubs oli vuonna 2023 Forbesin listauksessa maailman 39. arvokkain urheiluseura 4,1 miljardin dollarin arvolla. == Historia == Cubs on toinen jäljellä olevista National Leaguen perustajajäsenistä, joka on edelleen olemassa, ja ainoa joka jatkaa toimintaansa samalla paikkakunnalla. Toinen on Atlanta Braves, mutta se aloitti Bostonissa, josta Milwaukeen kautta siirtyi nykyiseen kotikaupunkiinsa. Muut kuusi perustajaseuraa erosivat liigasta erinäisistä syistä jo muutaman ensimmäisen vuoden kuluessa. National League aloitti toimintansa kaudella 1876, jolloin Chicago myös voitti mestaruuden. Cubs voitti National Leaguen mestaruuden vuonna 1906, mutta hävisi World Series -loppuottelun otteluvoitoin 2–4 paikallisvastustaja Chicago White Soxille. Seuraavana kahtena vuotena Cubs onnistui voittamaan National Leaguen lisäksi myös World Seriesin. Vuonna 1907 se voitti loppuottelussa Detroit Tigersin voitoin 4–0 ja vuonna 1908 Tigersin 4–1. Seuraavan National Leaguen mestaruutensa Cubs voitti vuonna 1910, mutta tällöin Philadelphia Athletics oli World Series -loppuottelussa vahvempi otteluvoitoin 4–1. Seuraava National League -mestaruus tuli vuonna 1918, mutta tällöin Boston Red Sox voitti World Seriesin voitoin 4–2. Kolmannen World Series -mestaruutensa Cubs saavutti vuonna 2016, jolloin se onnistui voittamaan Cleveland Indiansin voitoin 4–3 ehdittyään olla jo 1–3-tappiolla. Ratkaiseva seitsemäs ottelu ratkesi lukemin 8–7 kymmenennessä, ylimääräisessä vuoroparissa. Cubsin toisen ja kolmannen World Series -mestaruuden välillä kului aikaa 108 vuotta. Mikään muu Pohjois- Amerikan neljän suuren ammattilaissarjan (NFL, MLB, NHL ja NBA) joukkueista ei ole ollut näin pitkään ilman mestaruutta. == Lähteet == == Aiheesta muualla == Luokka:Major League Baseball -seurat Chicago Cubs
Roger Lloyd Pack

Roger Lloyd Pack (8. helmikuuta 1944 Lontoo – 15. tammikuuta 2014 Lontoo) oli englantilainen näyttelijä. Hän näytteli Barty Kyyryä elokuvassa Harry Potter ja liekehtivä pikari ja esiintyi myös muun muassa tv-sarjoissa Dibleyn kirkkoherra ja Ukot. Pack kuoli haimasyöpään kotonaan Lontoossa. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1944 syntyneet Luokka:Vuonna 2014 kuolleet
Geraldine Somerville

Geraldine Margaret Agnew-Somerville (s. 19. toukokuuta 1967 County Meath, Irlanti) on irlantilaissyntyinen brittiläinen näyttelijä. Hän on näytellyt Harry Potterin äitiä, Lily Potteria, Harry Potter -elokuvissa. Tunnetuimman roolinsa hän teki tv-sarjassa Fitz ratkaisee (Cracker, 1993–1996), jossa hän esitti rikospoliisi Jane Penhaligonia. Tv-sarjassa Aristokraatit (Aristocrats, 1999) Somerville esitti aatelisnaista Lady Emily Lennoxia. Vuonna 2013 hän näytteli elokuvassa Grace of Monaco. == Aiheesta muualla == * Luokka:Brittiläiset näyttelijät Luokka:Vuonna 1967 syntyneet Luokka:Elävät henkilöt
Lee Leffingwell

Lee Leffingwell (s. 13. lokakuuta 1939 Austin, Texas) on yhdysvaltalainen demokraattipuolueen poliitikko. Hän toimi Austinin kaupungin pormestarina vuosina 2009–2015. Häntä seurasi Steve Adle. == Lähteet == Luokka:Yhdysvaltalaiset demokraattipoliitikot Luokka:Vuonna 1939 syntyneet Luokka:Elävät henkilöt Luokka:Yhdysvaltalaiset pormestarit
Jackson Rhoads

thumb|Jackson Randy Rhoads Jackson Randy Rhoads on nimikkosähkökitaramalli, joka oli alku perin teetetty Randy Rhoadsille. Nykyään kitaramallia valmistaa Jackson Guitars. Rhoadsin kitaran nimi oli "Concorde" ja nimikkomalli piti nimetä sen mukaan, mutta Rhoadsin kuoltua nimeksi tuli "Tribute". RR-mallinen kitara oli ensimmäinen valmistettu Jackson-kitara. == Tunnetuimmat käyttäjät == * Randy Rhoads (Ozzy Osbourne) * Kirk Hammett (Metallica) * Vinnie Vincent (Kiss) * Phil Demmel (Machine Head) * Matthew Tuck (Bullet for My Valentine) * Mille Petrozza (Kreator) * Corey Beaulieu (Trivium) * Galder (Old Man’s Child, Dimmu Borgir) * Silenoz (Dimmu Borgir) * Alexi Laiho (Children of Bodom) * Roope Latvala (Children of Bodom, Stone) * Phil Campbell (Motörhead) * Adrian Smith (Iron Maiden) * Dan Spitz (Anthrax) * Marty Friedman (Megadeth) * Sam Totman (DragonForce) * Daron Malakian (System Of A Down) – Vain studiossa * Mikael Akerfeldt & Peter Lindgren (Opeth) – kappaleella Orchid, Morningrise and My Arms, Your Hearse * Pat O’Brien (Cannibal Corpse) * Matt Bellamy (Muse) * Sami Lopakka (Sentenced) == Aiheesta muualla == Luokka:Jacksonin kitarat
Kaikkien aikojen parhaat – Aattelepa ite

__NOTOC__ Kaikkien aikojen parhaat – Aattelepa ite on Jope Ruonansuun kahden CD:n kokoelma-albumi, joka julkaistiin 4. marraskuuta 2009. Kokoelma sisältää pääosin Ruonansuun tunnetuimpia ja 2000-luvun levytyksiä, mutta myös vähemmän tunnettuja sekä vanhempia kappaleita. == Kappaleet == === CD 1 === # # (alkup. ”Kaiken takana on nainen”) # # # (alkup. ”Uuno on numero yksi”) # # (alkup. ”Pieni sydän”) # (alkup. ”Kakerock”) # # # (alkup. ”Känkkäränkkä”) # # (alkup. ”Laivat puuta, miehet rautaa”) # # (alkup. ”Jos rakastat”) # # # # # (alkup. ”Titanic”) # (alkup. ”Rovaniemen markkinoilla”) # # === CD 2 === # (alkup. ”Tartu tiukasti hanuriin”) # (alkup. ”Moottoripyörä on moottoripyörä”) # # # # # # (alkup. ”Enkelin silmin”) # # # (alkup. ”Pikku pikku bikinissä”) # # # (alkup. ”Käyn ahon laitaa”) # # # # # # (alkup. ”Jos jotain yrittää”) # # == Lähteet == Luokka:Vuoden 2009 kokoelma-albumit Luokka:Jope Ruonansuun albumit
Vonda Ward

Vonda Ward (s. 16. maaliskuuta 1973) on yhdysvaltalainen koripalloilijahttp://www.wban.org/biog/vward.htm ja nyrkkeilijä. == Nyrkkeilyura == Ward debytoi vuoden 2000 tammikuussa voittaen Faye Steffenin tyrmäyksellä ensimmäisessä erässä. WIBA- ja IBA-liittojen mestaruuden Ward voitti vuoden 2002 heinäkuussa Monica McGowanilta kymmeneräisessä kamppailussa. Ward puolusti mestaruutta Kathy Riversiä vastaan tyrmäten tämän kahdeksannessa erässä. Pitkään odotettu ottelu toteutui kun Ward puolusti WIBA-liiton mestaruutta Ann Wolfea vastaan 8. toukokuuta 2004 järjestetyssä ottelussa. Ward hävisi ottelun ensimmäisen erän tyrmäyksellä. Ward palasi kehään vuoden 2004 joulukuussa ja tyrmäsi paluuottelussa Marsha Valleyn. Vuonna 2007 Ward kohtasi Martha Salazarin kolmannen kerran urallaan voittaen tämän kymmeneräisen kamppailun päätteeksi kahden tuomarin nähtyä Wardin voittavan ja yhden saatua ottelu tasan.http://www.boxrec.com/media/index.php?title=Fight:1167250 Voiton myötä Ward voitti WIBAn väliaikaisen mestaruuden. Viimeksi Ward on otellut vuoden 2008 helmikuussa. Kamppailussa Ward voitti Carlette Ewellin tuomariäänin kymmeneräisessä kamppailussa. ==Lähteet== Luokka:Yhdysvaltalaiset koripalloilijat Luokka:Yhdysvaltalaiset nyrkkeilijät Luokka:Vuonna 1973 syntyneet Luokka:Elävät henkilöt
Leukopenia

Leukopenia tai leukosytopenia tarkoittaa valkosolujen vähäisyyttä veressä. Se kasvattaa infektioriskiä. Leukopeniaa aiheuttavat monet sairaudet, kuten aplastinen anemia, leukemia, malaria ja Feltyn oireyhtymäCauses of Leukopenia. Lääkkeitä, joiden sivuvaikutuksiin leukopenia lukeutuu, on lukuisia. Esimerkiksi useiden syöpien hoidossa käytettävä gemsitabiini voi johtaa luuydinsuppressioon, jonka yksi oire leukopenia on.Valmisteyhteenveto == Lähteet == Luokka:Veren oireet
Nilkkain

thumb|250px|Vasemman jalan nilkkain. Nilkkain eli damaski on asuste, jotka puetaan sukan ja kengän päälle nilkkaan. Nilkkaimia on ennen käytetty esimerkiksi Ranskan armeijassa ja vielä nykyäänkin ne kuuluvat joidenkin armeijoiden univormuihin. Tunnettuja nilkkaimien käyttäjiä nykyaikana ovat muun muassa Disneyn sarjakuvahahmo Roope Ankka sekä edesmennyt poplaulaja Michael Jackson. Luokka:Asusteet
Need for Speed II

{{Videopeliarviot | GameRankings = (PS1) 71,39 % (PC) 68,25 % | Metacritic = (PS1) 71/100 | IGN = 6,0/10 | GameSpot = (PC) 7,0/10 (PS1) 7,3/10 }} Need for Speed II on Electronic Arts Canadan kehittämä ja Electronic Artsin julkaisema ajopeli. Peli on osa Need for Speed -pelisarjaa ja se on jatko-osa sarjan ensimmäiselle pelille, The Need for Speedille. Pelissä ei ole edeltäjänsä tapaan poliiseja. Pelin soundtrack koostuu enimmäkseen rockista sekä teknosta. Pelissä on käytössä 8 erilaista autoa; McLaren F1, Ferrari F50, Ford GT90, Jaguar XJ220, Lotus GT1, Lotus Esprit V8, Italdesign Cala ja Isdera Commendatore 112i. == Lähteet == Luokka:Need for Speed -pelit Luokka:PlayStation-pelit Luokka:Vuoden 1997 videopelit Luokka:Windows-pelit
Iman Crosson

Iman Crosson on yhdysvaltalainen näyttelijä, laulaja ja tanssija. Hänet tunnetaan Internetissä paremmin nimellä Alphacat. Crossonin ollessa 12-vuotias hänen vanhempansa ilmoittivat hänet taidekouluun parantamaan näyttelemis-, tanssi- ja laululahjojaan. Hän löysi nopeasti töitä näyttelijänä, tanssijana sekä catwalk-mallina. Tanssiammatin perässä hän muutti New Yorkiin. Vuonna 2005 Crosson aloitti taidonnäytevideoittensa lisäämisen internetsivuille, kuten YouTubeen. Crosson tekee omia versioitaan muiden muusikkojen teoksista sekä tekee pilaa esimerkiksi Barack Obamasta. ==Lähteet== == Aiheesta muualla == * Iman Crosson YouTubessa * Luokka:Yhdysvaltalaiset tubettajat Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Harvinaissairaus

Harvinaissairaudelle Suomessa määritellään samoin kuin Euroopan unionissa sairaus, jos sitä sairastaa korkeintaan 5:10 000 henkilöä asukasta kohti. European Organisation for Rare Diseases (EURORDIS) on esittänyt arvion, että maailmassa esiintyisi noin 6 000-8 000 harvinaista sairautta. Osa harvinaisista sairauksista esiintyy kaikkialla maailmassa, kun taas osa kuuluu paikalliseen tautiperintöön. Suomessa on oma suomalainen tautiperintö. Harvinaiset sairaudet ovat useimmiten perinnöllisiä. Viime vuosina harvinaisiin sairauksiin on alettu kiinnittää enemmän huomiota. Maailmanlaajuista harvinaisten sairauksien päivää vietetään vuosittain 28. helmikuuta. Suomeen on perustettu Harvinaiset-verkosto tiedottamaan harvinaisista sairauksista. Harvinaisten sairauksien potilasjärjestö Suomessa on Neuroliitto, joka edustaa harvinaista neurologista sairautta sairastavia potilaita. YK:n yleiskokous hyväksyi 16.12.2021 päätöslauselman, joka tunnustaa ensimmäistä kertaa harvinaissairaiden erityiset haasteet sekä tarpeen tukea heidän osallisuuttaan yhteiskunnassa ja oikeuttaan hoitoon ja toimeentuloon. Harvinaissairauksiin kehitellään toisinaan myös harvinaisia mutta kalliita lääkkeitä kuten esimerkiksi geeniterapian avulla. == Lähteet == *European Organisation for Rare Diseases *Harvinaiset-verkosto *Rare Disease Day ===Viitteet=== == Aiheesta muualla == * Harvinaisten sairauksien diagnoosiluettelo * Pohjoismainen linkkikokoelma Rarelink * Äidin kirjoitus: Lapseni pelasti lääke, josta ei saisi kertoa Suomen Kuvalehti 03/2015, 16.1.2015.
Sangria

Sangria () on Iberian niemimaalta lähtöisin oleva alkoholijuoma. Nimi sangria viittaa juoman väriin (sangre, veri). Sen valmistuksessa käytettävä resepti ja sen myötä juoman koostumus ja alkoholipitoisuus voivat vaihdella. Tavallisesti sangria tehdään punaviinistä, johon lisätään viipaloituja hedelmiä ja makeutusainetta, kuten sokeria tai hunajaa. Sangriaan voidaan lisätä myös esimerkiksi brandya, kanelia ja sitruunalimonadia. Euroopan parlamentti määräsi vuonna 2014, että sangria-nimellä saa myydä vain Espanjassa ja Portugalissa tehtyä viinipohjaista juomaa. Tinto de Verano on sangrian tyyppinen mutta vähemmistä aineista tehty juoma, jossa seosaineena yleensä on hiilihappovesi. Alkoholiton sangria on yleensä hedelmämehupohjaista. == Lähteet == ==Aiheesta muualla== Luokka:Drinkit Luokka:Espanjalainen keittiö Luokka:Seulonnan keskeiset artikkelit
Frostbite Engine

Frostbite Engine on ruotsalaisen Digital Illusions CE:n luoma pelimoottori, jota studio on käyttänyt videopeleissä Battlefield: Bad Company, Battlefield: Bad Company 2, Battlefield 1943 ja Medal of Honor. Battlefield-peleistä Frostbite-pelimoottori on tullut tutuksi ympäristön laajan tuhoutumisen takia. Bad Company 2:ssa pelimoottorin ansiosta pystyy muun muassa purkamaan taloja, aiheuttamaan maahan kuoppia ja kaatamaan puita. Versiota Frostbite 2 hyödynnetään muun muassa peleissä Battlefield 3, Need for Speed: The Run ja Army of Two: The Devil’s Cartel. DICE julkisti Battlefield 4 -pelin julkistamisen yhteydessä Frostbite 3 -moottorin, jota tullaan myös käyttämään muissa EA Gamesin peleissä. Esimerkiksi Dragon Age: Inquistion, Star Wars: Battlefront, Battlefield 1, FIFA 17, Star Wars: Battlefront II ja Battlefield V käyttävät Frostbite 3 -moottoria. == Lähteet == Luokka:Pelimoottorit Luokka:Vuoden 2008 ohjelmistot
Aicle

Aicle.(愛狂います. Ai kuru imasu) on vuonna 2006 perustettu japanilainen yhtye, joka edustaa oshare keitä. Yhtyeen esikoisalbumi oli maaliskuussa 2009 julkaistu Shinzou. Ensimmäisen ulkomaankonserttinsa yhtye teki Suomessa vuonna 2009. Aicle on tunnettu värikkäästä ja huomiota herättävästä ulkonäöstä, joka on tyypillistä useimmille j-rock bändeille. Bändin musiikki erottuu joukosta, sillä Aicle omaa tyylitovereitaan vakavavaikutteisemman rock-soundin, johon on lisätty perinteisemmästä visual keistä lainattua epätoivoa ja sekopäisyyttä. Monipuolinen yhtye on kehittänyt uraansa vuosien varrella vahvasti, ja tarkoin viimeistelty debyyttialbumi Shinzou ilmestyikin maaliskuussa 2009. Yhtye hajosi 22.2.2012. Kitaristi Keitan eroaminen yhtyeestä vuonna 2009 henkilökohtaisista syistä johtuen tuli äkkiä, mutta ei kuitenkaan hiljentänyt Aiclen vauhtia, vaan päinvastoin, väreillä ilakoiva yhtye suuntasi heti kohti uusia seikkailuja. Viimeinen konsertti Keitan kanssa järjestettiin Shinjuku MARZissa 5.5.2009, mutta saman vuoden lokakuussa Aiclen oli aika suunnata ulkomaille. == Jäsenet == *Emiru (えみる) laulu *Rubi (ルビ) kitara *Saran (さらん) basso == Entiset jäsenet == *Keita (けいた) kitara *Leon, rummut 2006–2011 Luokka:Japanilaiset rockyhtyeet
Jake T. Austin

Jake T. Austin (s. Jake Toranzo-Szymanski, 3. joulukuuta 1994) on yhdysvaltalainen näyttelijä. Hän teki Max Russon roolin tv-sarjassa Waverly Placen velhot (2007) ja hän on näytellyt myös elokuvassa Koirahotelli (Hotel for Dogs, 2009). Vuodesta 2013 lähtien Austin esitti Jesus Adams Fosteria amerikkalaisessa draamasarjassa The Fosters. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Nicklas Grossmann

Nicklas Grossmann (s. 22. tammikuuta 1985 Nacka, Ruotsi) on ruotsalainen pelaajauransa lopettanut jääkiekkopuolustaja. Hän on isokokoinen ja ulottuva puolustaja. Grossmann pelasi urallaan NHL:ssä Dallas Starsin, Philadelphia Flyersin, Arizona Coyotesin ja Calgary Flamesin riveissä. == Ura == === Seurajoukkueissa === Grossmann pelasi ensimmäisen miesten pelinsä Södertälje SK:ssa kaudella 2003–2004. Dallas Stars varasi hänet kesällä 2004 varaustilaisuuden toisella kierroksella. Seuraavalla kaudella hän pelasi 31 ottelua ja oli myös Ruotsin kapteeni alle 20-vuotiaiden MM-kilpailuissa. Kaudeksi 2005–2006 Grossmann teki sopimuksen Dallas Starsin kanssa. Hän debytoi NHL:ssä seuraavalla kaudella. Starsin NHL-joukkueessa Grossmann vakiinnutti paikkansa kaudella 2007–2008. Hän pelasi Starsissa helmikuulle 2012, jolloin hänet kaupattiin Philadelphia Flyersiin. Stars sai vaihdossa toisen kierroksen varausvuoron 2012 ja kolmannen kierroksen vuoron 2013. === Maajoukkueessa === Nuorten MM-kilpailuissa 2005 Grossmann oli Ruotsin kapteeni. Miesten tasolla Grossmann edusti Ruotsia 2009 ja oli voittamassa pronssia. MM-kilpailuissa 2011 hän oli mukana Ruotsin hopeata saaneessa joukkueessa. ==Tilastot== 2003–2004 Södertälje SK Elitserien 1 0 0 0 0 – – – – – 2004–2005 Södertälje SK Elitserien 31 0 2 2 14 9 0 0 0 0 JMM 6 0 0 0 37 2005–2006 Iowa Stars AHL 61 2 3 5 49 7 0 1 1 4 2006–2007 Iowa Stars AHL 67 2 8 10 40 8 0 0 0 10 Dallas Stars NHL 8 0 0 0 4 – – – – – 2007–2008 Iowa Stars AHL 10 0 0 0 10 – – – – – Dallas Stars NHL 62 0 7 7 22 18 1 1 2 6 2008–2009 Dallas Stars NHL 81 2 10 12 51 – – – – – MM 9 0 1 1 4 2009–2010 Dallas Stars NHL 71 0 7 7 32 – – – – – 2010–2011 Dallas Stars NHL 59 1 9 10 35 – – – – – MM 5 0 0 0 6 2011–2012 Dallas Stars NHL 52 0 5 5 26 – – – – – Philadelphia Flyers NHL 22 0 6 6 10 9 0 1 1 8 2012–2013 Södertälje SK Allsvenskan 4 0 1 1 4 – – – – – Philadelphia Flyers NHL 30 1 3 4 21 – – – – – 2013–2014 Philadelphia Flyers NHL 78 1 13 14 55 4 0 0 0 2 2014–2015 Philadelphia Flyers NHL 68 5 9 14 32 – – – – – 2015–2016 Arizona Coyotes NHL 58 3 4 7 24 – – – – – 2016–2017 Calgary Flames NHL 3 0 0 0 2 – – – – – Örebro HK SHL 28 0 2 2 10 – – – – – 2017–2018 Södertälje SK Allsvenskan 45 2 3 5 44 – – – – – 2018–2019 Södertälje SK Allsvenskan 28 3 5 8 22 – – – – – 11 kautta yhteensä NHL 592 13 73 86 314 31 1 2 3 16 3 kautta yhteensä Elitserien/SHL 60 0 4 4 24 9 0 0 0 0 3 kautta yhteensä Allsvenskan 77 5 9 14 70 – – – – – ==Lähteet== * * === Viitteet === Luokka:Ruotsalaiset jääkiekkoilijat Luokka:Dallas Starsin varaamat pelaajat Luokka:Vuonna 1985 syntyneet Luokka:Elävät henkilöt
Latvian evankelis-luterilainen kirkko

Latvian evankelis-luterilainen kirkko () on Latviassa toimiva luterilainen kirkko. Sitä johtaa arkkipiispa, jona on vuodesta 1993 toiminut Jānis Vanags. Kirkko kuuluu Luterilaiseen maailmanliittoon, Kirkkojen maailmanneuvostoon ja Euroopan kirkkojen konferenssiin ja on täydessä kirkollisessa yhteydessä Missouri-synodiin. Sen sijaan se ei ole täydessä kirkollisessa yhteydessä niihin Luterilaisen maailmanliiton jäsenkirkkoihin, jotka vihkivät homoseksuaalisuutta harjoittavia papeiksi tai vihkivät samaa sukupuolta olevia pareja. Kirkon jäsenmäärä vuonna 2013 oli noin 250 000The Lutheran World Federation – 2013 Membership Figures Lutheran World. Kirkkoon kuuluu 297 seurakuntaa. Vuonna 2007 sitä palveli 136 vihittyä pappia ja noin 70 evankelistaa.History of the ELCL == Lähteet == == Aiheesta muualla == * Viralliset sivut , Luokka:Evankelis-luterilaiset kirkot Evankelis-luterilainen kirkko
Kornettijoki

Kornettijoki () on Paatsjoen vesistöön kuuluva joki Petsamon piirin Nikelin kunnassa Murmanskin alueella Venäjällä. Kornettijoki saa alkunsa Kornettivaaran länsipuolelta Saarilammista ja laskee Paatsjokeen Höyhenjärven eteläpuolella. Kornettijokeen yhtyy Saarilammien kohdalla Koijokk ja vähän ennen Paatsjokeen laskemista Seigijoki. Kornettijoki sijaitsee Suomeen vuosina 1920-1944 kuuluneen entisen Petsamon kunnan länsiosassa. Luokka:Petsamon joet Luokka:Murmanskin alueen joet Luokka:Paatsjoen alaosan alue (Norjan tai Venäjän puolella)
Vatsianá

Vatsianá () on Kreikan kylä, joka sijaitsee Gávdoksen saarella ja kuuluu Gávdoksen kuntaan, Chanián alueyksikköön ja Kreetan alueeseen. Kylän väkiluku on 31 (vuonna 2011). Vatsianá sijaitsee peltojen ympäröimänä kukkulalla Gávdoksen eteläosassa. Kylä on Euroopan eteläisin kylä ja Euroopan eteläisimpään kohtaan, Trypitínniemelle, on kylästä noin tunnin kävelymatka. Vatsianássa on museo, josta voi ostaa matkamuistoja, sekä Euroopan eteläisin juomapaikka. == Lähteet == == Aiheesta muualla == * Kuvia Gávdoksen saarelta Vatsianán kylä mukaan lukien Luokka:Gávdos Luokka:Kreetan kylät
Susan Helms

Susan Jane Helms (s. ) on yhdysvaltalainen entinen NASAn astronautti ja Yhdysvaltain ilmavoimien kenraaliluutnantti. Helms osallistui viidelle avaruussukkulalennolle ja vietti yli viisi kuukautta Kansainvälisellä avaruusasemalla vuonna 2001 Retkikunta 2:n jäsenenä, minä aikana hän ja James "Jim" Voss suorittivat kahdeksan tuntia 56 minuuttia kestäneen avaruuskävelyn, pisimmän tähänastisista. Helms syntyi Charlottessa, Pohjois-Carolinassa, mutta pitää Portlandia Oregonissa kotikaupunkinaan. Hänellä on kolme sisarta. Isä Pat on eläkkeellä oleva Yhdysvaltain ilmavoimien everstiluutnantti. Helms ei ole naimisissa eikä hänellä ole lapsia.Spacefacts: Susan Helms ==Sotilasura== Helms suoritti vuonna 1980 alemman korkeakoulututkinnon ilmailutekniikassa Yhdysvaltain ilmavoimien akatemiassa ja vuonna 1985 maisterintutkinnon ilmailu- ja avaruustekniikassa Stanfordin yliopistossa. Helms valmistui Yhdysvaltain ilmavoimien akatemiasta vuonna 1980. Hänet sijoitettiin Eglin Air Force Baseen Floridassa, missä hän toimi F-16- ja F-15-hävittäjien aseiden laukaisuinsinöörinä. Vuonna 1985 valmistuttuaan Stanfordista hän toimi ilmailutekniikan apulaisprofessorina ilmavoimien akatemiassa. 1987 hän osallistui ilmavoimien koelentokouluun Edwards Air Force Basessa, mistä hän valmistui vuoden päästä koelentoinsinöörinä. Tämän jälkeen hän toimi kanadalaisen CF-18 Hornetin kehitystyössä kun hänet vuonna 1990 valittiin astronauttikoulutukseen. 12 vuotta kestäneen uran NASAssa jälkeen, mikä käsitti 211 päivää avaruudessa, hän palasi ilmavoimien avaruustoiminnasta vastaavan AFSPC:n palvelukseen heinäkuussa 2002. Helms ylennettiin prikaatinkenraaliksi vuonna 2006 ja otti vastaan 45th Space Wingin komentajuuden. Hänet ylennettiin kenraalimajuriksi elokuussa 2009. Hänen tehtäviinsä Yhdysvaltain strategisessa puolustuksessa Offutt Air Force Basen johtajana Nebraskassa kuuluu muun muassa strateginen suunnittelu ja turvallisuuspolitiikka sekä avaruusaseiden käytön suunnittelu. Koelentoinsinöörinä Helms on lentänyt yli 30 erilaisella yhdysvaltalaisella ja kanadalaisella sotilaslentokonetyypillä. ==Ura NASAssa== Helms valittiin NASAn astronauttikoulutukseen tammikuussa 1990. Hänestä tuli astronautti heinäkuussa 1991. Helms lensi avaruussukkulalennoilla STS-54 (1993), STS-64 (1994), STS-78 (1996), STS-101 (2000) ja toimi Kansainvälisen avaruusaseman Retkikunta 2:n miehistö jäsenenä (2001). Helms palasi ISS:ltä Maahan lennon STS-105 miehistön mukana 22. elokuuta 2001. Viiden avaruuslennon veteraanina Helms on viettänyt 5 064 tuntia avaruudessa, minä aikana (11. maaliskuuta 2001) hän suoritti kahdeksan tuntia 56 minuuttia kestäneen maailman pisimmän avaruuskävelyn.Official NASA biography of Susan HelmsSpacefacts biography of Susan J. HelmsDoD News General Officer Assignments ==Lähteet== ==Aiheesta muualla== * NASAn elämäkerta: Susan J. Helms * ISS Astronaut Susan Helms: Space is More Than a Nice Place to Visit space.com 15.6.2001, Helmsin haastattelu ISS:llä Luokka:Yhdysvaltalaiset avaruuslentäjät Luokka:Vuonna 1958 syntyneet Luokka:Elävät henkilöt
Mestarihuijarit

Mestarihuijarit (eng. The Real Hustle) on brittiläisen Objective Productionsin luoma dokumenttisarja, jossa sarjan käsikirjoittajat Alexis Conran ja Paul Wilson, sekä Jessica-Jane Clement näyttävät miten ihmisiltä huijataan rahaa. Sarjaa tehtiin vuosina 2006–2012 yhteensä 11 tuotantokauden verran. Ohjelmaa esitti Britanniassa BBC ja Yhdysvalloissa nimellä The Hustle truTV. Suomessa ohjelmaa ovat esittäneet Discovery sekä Yle. Ohjelmassa tiimi "huijaa" erilaisilla tempuilla normaaleja ihmisiä vieden näiltä rahaa. Rahat palautetaan aina kuvaamisen jälkeen. Huijauksia on erilaisia; he ovat esimerkiksi myyneet saman vuokra-auton useaan kertaan, soittaneet maksullisia puheluita toisten laskuun Bluetooth-yhteyden avulla ja tehneet erilaisia "taikatemppuja" baareissa. Luokka:2000-vuosikymmenen brittiläiset televisiosarjat Luokka:2010-luvun brittiläiset televisiosarjat Luokka:2010-luvun dokumenttiohjelmat Luokka:Brittiläiset dokumenttiohjelmat Luokka:BBC:n televisio-ohjelmat
Artturi Hiidenheimo

Arthur (Artturi) Fredrik Hiidenheimo (vuoteen 1906 Törnström; 23. toukokuuta 1877 Vihti – 14. tammikuuta 1956 Helsinki) oli suomalainen maanviljelijä, kunnallisneuvos ja kansanedustaja. Artturi Hiidenheimo toimi maanviljelijänä kotitilallaan Vihdin Oravalassa, Hiidenveden rannalla vuosina 1898–1942, Vihdin säästöpankin kamreerina vuosina 1899–1918 ja toimitusjohtajana vuosina 1918–1927 sekä Olkkalan kartanoa Vihdin Olkkalassa omistaneen Oy Olkkalan toimitusjohtajana vuosina 1929–1956. Vihdin kunnanvaltuuston jäsenenä hän oli vuosina 1909–1925, 1929–1936 ja 1946–1950 ja puheenjohtajana vuosina 1910–1918. Maalaiskuntien liiton hallituksen puheenjohtajana hän oli vuosina 1921–1946. Kansanedustajana hän toimi 1. huhtikuuta 1919 – 1. syyskuuta 1927 edustaen Uudenmaan läänin vaalipiiriä ja kuului vuodesta 1919 Kansallisen kokoomuksen eduskuntaryhmään. Kunnallisneuvoksen arvo hänelle myönnettiin vuonna 1924. Artturi Hiidenheimon vanhemmat olivat maanviljelijä, taloustirehtööri Sven Israel Törnström Vihdin Oravalasta ja Karoliina Kristiina Tolpo, jonka isä oli maanviljelijä, valtiopäivämies Axel Gabriel Tolpo. Hänen ensimmäinen puolisonsa oli vuosina 1900–1928 Fanny Maria Naema Ojanen, jonka isä oli maanviljelijä, valtiopäivämies Kaarle Ojanen, ja toinen puolisonsa vuodesta 1929 kansanedustaja Elli Hiidenheimo. Artturi Hiidenheimon veli oli maanviljelijä ja kansanedustaja Pentti Hiidenheimo (e. Törnström) ja tytär kansanedustaja Saara Forsius, jonka pojantytär on aiempi kansanedustaja Merikukka Forsius. ==Lähteet== * * * ==Aiheesta muualla== * * Elli ja Artturi Hiidenheimon säätiö. Luokka:Kansanedustajat Luokka:Kansallisen Kokoomuksen poliitikot Luokka:Vihdin kunnanvaltuutetut Luokka:Uudenmaan vaalipiiri Luokka:Vuonna 1877 syntyneet Luokka:Vuonna 1956 kuolleet
Auto Bild

Auto Bild on 1986 perustettu saksalainen autoalan viikkolehti, jota julkaisee Axel Springer Verlag. Se kertoo autoalan uutuuksista ja alaan liittyvistä aihepiireistä. Auto Bildillä on useita sisarlehtiä, ja lisäksi se ilmestyy useissa maissa eri kielillä, muun muassa Suomessa nimellä Auto Bild Suomi. ==Päätoimittajat== * Peter J. Glodschey (1986–1994) * Peter Felske (1994–2006) * Bernd Wieland (3. huhtikuuta 2006 alkaen) == Aiheesta muualla == * Kotisivut Luokka:Saksalaiset aikakauslehdet Luokka:Tekniikkalehdet
Fluoririkkihappo

Fluoririkkihappo eli Fluorisulfonihappo on epäorgaaninen yhdiste ja superhappo, jonka kemiallinen kaava HFSO3. Ulkomuodoltaan se on väritöntä nestettä. Hydrolyysissä siitä muodostuu fluorivetyä ja rikkihappoa. Viitattu 1.11.2009 ==Turvallisuus== Altistuminen fluoririkkihapon höyryille aiheuttaa ihmisessä syöpää. Se kiihdyttää muiden aineiden palamista ja saattaa olla vaarallista ympäristölle. ==Lähteet== Luokka:Epäorgaaniset hapot
Deeds and Talks

Deeds and Talks on suomalaisen Kaamos-yhtyeen ainoaksi jäänyt albumi. Albumin julkaisi turkulaisten laulajaveljesten Matti ja Teppo Ruohosen johtama M&T-tuotanto; vuonna 1977. Levymerkki ja toisaalta progressiivisen rockin kannalta hankala julkaisuajankohta punkin noustessa lienevät osasyyllisiä siihen, että albumi ei ole saavuttanut täysin ansaitsemaansa arvostustaSuomalainen progressiivinen rock Kaamos. Albumi sai kuitenkin ilmestymisvuotenaan kehuja levykriitikoilta, ja sitä kommentoitiin muun muassa vuoden albumina ja tärkeimpänä tapahtumana suomi-progessa sitten Wigwamin perustamisen. Ajan saatossa myös muut kuin kriitikot ovat ymmärtäneet levyn arvonKaamos: Deeds And Talks . Svart Records julkaisi siitä rajoitetut uusinta LP-painokset tammikuussa 2016. Lisäksi Rocket Records julkaisi albumista CD- painoksen 2010. == Kappaleet == Sävellykset Ilpo Murtojärvi. Sanoitukset Jocke Sumelius. # # # # # # # # == Muusikot == * Ilpo Murtojärvi – kitara * Kyösti Laihi – koskettimet * Jakke Leivo – basso * Johnny Gustafsson – laulu, rummut == Lähteet == * Matti Mattila (1.3.2008) ===Viitteet=== Luokka:Vuoden 1977 esikoisalbumit Luokka:Suomalaiset progressiiviset rockalbumit
Unelmatarha

Unelmatarha () on brittiläinen, Ragdoll Productionsin tuottama lasten televisiosarja, jota on esitetty BBC:n kanavilla keväästä 2007. Sen on luonut Andrew Davenport, joka on myös toinen Teletappien luojista. 1–4-vuotiaille suunnattu sarja on saanut kahdesti Bafta-palkinnon kategoriassa "Best Pre- School Live Action Series".http://www.inthenightgarden.co.uk/en/faq.asp?id=10#frmLST Suomessa sarjaa on esittänyt C More Juniori ainakin vuonna 2009http://vempaimia.net/2009/03/09/unelmatarha-maailman-hauskin- lastenohjelma/ . Suomenkielisen version kertojana toimii Jarmo Mäkinen. ==Hahmoja== ===Pukuja käyttävien näyttelijöiden hahmot=== * Iggl- Pigglhttp://www.juniori.fi/unelmatarha/songs.html (), sininen * Apsi Deisi (), päivänkakkaraa muistuttava nukkemainen tyttö * Maka Pakahttp://www.juniori.fi/unelmatarha/songs_print.html?makapakahttp://www.busternordic.com/index.php?id=unelmatarha (), edellisiä pienempi ja pyöreämpi mutta hänkin pukunäyttelijän hahmo * Tomblibuut (yksikkö tomblibuuhttp://www.juniori.fi/unelmatarha/songs2.html?tomblibuu.html, engl. Tombliboo), 3 olentoa (engl. Unn (punainen & vihreä), Ooo (ruskea ja vaaleanpunainen), Eee (vaalenpunainen ja keltainen)) ===Muut hahmot=== * Pontipainit (yksikkö pontipainihttp://www.juniori.fi/unelmatarha/songs2.html?pontipaini, engl. Pontipine), 10 pienen olennon perhe * Wottingerit (engl. Wottingers), 10 hengen perhe, asuvat samassa talossa kuin pontipainit. * Ninki Nonk, juna * Pinki Ponk, ilmalaiva. Ninki Nonkin ja Pinki Ponkin koot vaihtelevat paradoksaalisesti. * Haahuut () ovat viisi suurta vappupallomaista monenmuotoista olentoa, jotka ilmestyvät mm. tanssihetkinä mutta ovat myös menneet nukkumaan sulkien silmänsä. * ? () ovat trooppisia lintuja, 4+3+2+1 kpl. == Suomenkieliset dvd-julkaisut == * Unelmatarha 1 - Leikkiä puutarhassa * Unelmatarha 2 - Kuka nousee seuraavaksi Pinki Ponkin kyytiin? * Unelmatarha 3 - Ninki Nonkin kyydissä * Unelmatarha 4 - Hidastakaa kaikki! * Unelmatarha 5 - Toisiaan etsimässä * Unelmatarha 6 - Hyppyleikki * Unelmatarha 7 - Katsohan! * Unelmatarha 8 - Miten lystikästä! * Unelmatarha 9 - Kaikki yhdessä * Unelmatarha 10 - Korkea ja matala * Unelmatarha 11 - Katso, mitä pallo teki! * Unelmatarha 12 - Vilkutetaan Wottingereille! * Unelmatarha 13 - Iggl-Pigglin meluisa päivä * Unelmatarha 14 - Kiirehtikää Tomblibuut! == Lähteet == == Aiheesta muualla == * Unelmatarha maailman hauskin lastenohjelma? , Mika Latvala maaliskuun 9. 2009, kuvitettu Unelmatarhan kuvaus * UNELMATARHA, Buster Nordicin lyhyt kuvaus * Unelmatarha BBC:n Cbeebies-kanavan suomenkielinen sivu, jolla on Unelmatarha-peli * Sarjan verkkosivut * Luokka:Brittiläiset televisiosarjat Luokka:Lastenohjelmat Luokka:2000-vuosikymmenen televisiosarjat Luokka:BBC:n televisio-ohjelmat
Elli Hiidenheimo

Sofia Elisabet (Elli) Hiidenheimo (o.s. Tavastähti, vuoteen 1905 Tawaststjerna; 19. tammikuuta 1883 Hämeenlinna – 19. joulukuuta 1950 Vihti) oli suomalainen köyhäinhoidon apulaistarkastaja sosiaaliministeriössä, kansanedustaja ja kirjailija. Elli Tavastähden vanhemmat olivat filosofian tohtori, valtioneuvos Werner Nikolai Tawaststjerna ja Hilma Elisabeth Pesonius. Hänen puolisonsa vuodesta 1929 oli maanviljelijä ja kansanedustaja Artturi Hiidenheimo. Elli Tavastähti toimi sosiaalihallituksen, myöhemmin sosiaaliministeriön köyhäinhoidon apulaistarkastajana vuosina 1918–1929. Kansanedustajana hän oli vuosina 1917–1922 ja uudelleen vuosina 1924–1927 edustaen Hämeen läänin pohjoista vaalipiiriä ja kuului vuodesta 1918 Kansallisen kokoomuksen eduskuntaryhmään. Vuosina 1929–1942 Elli Hiidenheimo toimi maatilan emäntänä puolisonsa kunnallisneuvos Artturi Hiidenheimon kotitilalla Vihdin Oravalassa. Heidän muistoaan vaalii Elli ja Artturi Hiidenheimon säätiö. == Teoksia == ===Nimellä Elli Tavastähti=== * Raittiustyö opiskelevan nuorison keskuudessa Suomessa / Die Abstinenztätigkeit unter der studierenden Jugend Finlands. Suomen opiskelevan nuorison raittiusliitto, Helsinki 1907 * Alkoholi ja ihmissielu. S. O. N. R:n kirjasia n:o 4. Helsinki 1914 * Ett besök på nykterhetsutställningen. Nykterhetssällskapens Centralbyrå, Helsingfors 1914 * Kieltolakiin! S. O. N. R:n kirjasia n:o 5. Helsinki 1914 * Koululaisen kasvitarhaopas. Otava 1914, 1917 * Kymmenen käskyä mielisairasten hoitajille yksityiskodeissa. Sosialihallitus, köyhäinhoidontarkastusosasto, Helsinki 1921 * Onko Kenraali Mannerheimin lastensuojeluliiton paikallisosastolla tehtäviä joka kunnassa? Helsinki 1922 * Lapsi huutaa eli lastenhoitajaa haetaan: Yksinäytöksinen murhenäytelmä, joka päättyy onnellisesti sekä Lapsen päivä: runo. Kenraali Mannerheimin lastensuojeluliitto, Helsinki 1925 * Köyhäinhoidon käsikirja. WSOY 1926 * Pekkalan emäntä näkee unia: Kolminäytöksinen näytelmä. Näytelmäkirjasto n:o 173. Kirja, Helsinki 1927 * Yksityinen huoltotoiminta Suomessa: Luettelo yksityisistä huoltojärjestöistä ja -laitoksista. Koonnut Elli Tavastähti. Valtioneuvosto, Helsinki 1928 ===Nimellä Elli Hiidenheimo=== * Kertomus Vihdin pitäjän köyhäinhoidosta (1738–1865). Vihdin kunta, Helsinki 1939 * Kokoomusnaiset eduskunnassa. Kansallisen kokoomuspuolueen naisvaliokunta, Helsinki 1939 * Vihdin Oravalan sukutila: Tila- ja henkilöhistoriaa keskiajasta nykyaikaan. Kirjoittanut Kaarlo Soikkeli; täydennyksin ja liittein varustanut Elli Hiidenheimo. Vihdin Oravalan suku, Helsinki 1953 ===Nimimerkillä E. Hämeenlinna=== * Viidenkymmenen villitys: Yksinäytöksinen huvinäytelmä. Lotta-Svärd-yhdistyksille kirjoitti ja omisti E. Hämeenlinna. Näytelmäkirjasto n:o 11. Kirja, Helsinki 1925 ===Nimimerkillä Anni Sorainen=== * Merenneito: Novelli. Kirja, Helsinki 1915 ==Lähteet== * * * ==Aiheesta muualla== * Elli ja Artturi Hiidenheimon säätiö. Luokka:Kansanedustajat Luokka:Kansallisen Kokoomuksen poliitikot Luokka:Pirkanmaan vaalipiiri Luokka:Suomalaiset kirjailijat Luokka:Suomalaiset aateliset Luokka:Vuonna 1883 syntyneet Luokka:Vuonna 1950 kuolleet
Tatjana Nikolajevna Romanova

Tatjana Nikolajevna Romanova (ven. Татяна николаевна Романова) (10. kesäkuuta 1897 – 17. heinäkuuta 1918) oli Venäjän suuriruhtinatar Aleksandran ja Venäjän viimeisen keisarin Nikolai II:n toiseksi vanhin lapsi. == Sisarukset == *Olga Nikolajevna Romanova s. 1895 (isosisar) *Marija Nikolajevna Romanova s. 1899 (pikkusisar) *Anastasia Nikolajevna Romanova s. 1901 (pikkusisar) *Aleksei Nikolajevitš Romanov s. 1904 (pikkuveli) == Kuolema == Tatjana teloitettiin perheensä mukana heinäkuun 17. päivänä vuonna 1918 Venäjän vuoden 1917 vallankumouksen jälkeen. Neuvostoliiton salaisten arkistojen avauduttua tuli päivänvaloon muun muassa teloitusta johtaneen Jakov Jurovskin muistiinpanot. Niissä oli yksityiskohtaisesti selostettu Romanovien salaisen haudan paikka Jekaterinburgissa. Hauta oli hätäisesti lapioilla kaivettu matala kuoppa metsätiessä, johon auto oli uponnut. Hauta löydettiin vuonna 1991 ja siirrettiin Pietari-Paavalin katedraaliin Pietariin vuonna 1998. Nyt Venäjän ortodoksikirkko vaatii Tatjanan haudan avaamista, että voitaisiin varmistaa se, onko vuonna 1998 haudattu vainaja todella Tatjana. Ilta-Sanomat 12.09.2007 ==Lähteet== == Aiheesta muualla == Luokka:Romanov-suku Luokka:Venäläiset pyhät Luokka:Venäläiset henkirikosten uhrit Luokka:Venäläiset teloitetut Luokka:Vuonna 1897 syntyneet Luokka:Vuonna 1918 kuolleet
Donald Boström

Carl Donald Boström (s. 30. toukokuuta 1954 Tukholma, Ruotsi) on ruotsalainen toimittaja, valokuvaaja ja kirjailija. Boström nousi julkisen huomion kohteeksi kuvattuaan Israelin ja Palestiinan välistä konfliktia. Hän on julkaissut myös useita keittokirjoja. == Aftonbladetin artikkeli == Boström väitti Aftonbladetin artikkelissa, että israelilaiset sotilaat olisivat varastaneet ja myyneet palestiinalaisten vainajien elimiä. Myöhemmin lehti on todennut, ettei väitteelle ollut riittävästi todisteita. Artikkeli herätti runsaasti pahennusta erityisesti Palestiinassa ja Israelissa, jonne Boström oli lupautunut keskustelemaan asiasta julkisesti. Ruotsin ja Israelin välille asia aiheutti myös poliittisen kiistan.Israelilaiset osoittivat mieltä ruotsalaistoimittajaa vastaanVåra söner plundras på sina organ. Aftonbladet 17.8.2009. ==Palkinnot ja tunnustukset== *K. W. Gullersin stipendi, Nordiska museet, 2007 == Teokset == *Nilsson, Bengt, Tårgas & oliver, Arbetarnas bildningsförbund, Stockholm, 1990 (valokuvat) *Johansson, Agneta, Faces of Jerusalem, Ansikten i Jerusalem, Libris, Örebro, 1993, ISBN 91-7194-961-5 (valokuvat) *Boström, Donald; Boström, Lars, Inshallah, konflikten mellan Israel och Palestina, Ordfront, Stockholm, 2001, ISBN 91-7324-860-6 (myös kuvat ja toimittaminen) *Boström, Donald; Hasselbohm, Anders, Mat för gudar, [libanesisk matkultur från Beirut Café], Wahlström & Widstrand, Stockholm, 2003, ISBN 91-46-20341-9 (myös kuvat ja toimittaminen) *Kronér, Lasse, toim. Boström, Donald, Åttio väldigt goda mackor, Wahlström & Widstrand, Stockholm, 2003, ISBN 91-46-20294-3 *Boström, Donald, Snabb sund mat, enkla vardagsrecept med Kocklandslaget, Stockholm, Prisma, 2005, ISBN 91-518-4452-4 (myös toimittaminen) *Albons, Birgitta, Muren, Leopard, Stockholm, 2005, ISBN 91-7343-093-5 (valokuvat) *Boström, Donald (toim.), Salam, om krig, fred och islam, Arena, Malmö, 2007, ISBN 978-91-7843-276-9 == Lähteet == == Aiheesta muualla == * Donald Boströmin sivusto, Satirarkivet.se Luokka:Keittokirjailijat Luokka:Ruotsalaiset toimittajat Luokka:Ruotsalaiset kirjailijat Luokka:Ruotsalaiset valokuvaajat Luokka:Vuonna 1954 syntyneet Luokka:Elävät henkilöt
Old Carthusians FC

Old Carthusians FC on jalkapalloseura Godalmingin kaupungista ja sen perustivat kaupungissa sijaitsevan sisäoppilaitoksen oppilaat vuonna 1876. Seuran suurin saavutus on FA Cupin voitto 1881, kun se voitti loppuottelussa Old Etoniansin maalein 3–0. Seura on voittanut myös FA Amateur Cupin 1894 ja 1897. ==Lähteet== Luokka:Englantilaiset jalkapalloseurat Luokka:Surrey Luokka:Vuonna 1875 perustetut urheiluseurat
Musiikin tähtihetkiä 17

Musiikin tähtihetkiä 17 on suomalaisen trumpetistin Jörgen Petersenin kokoelma-albumi vuodelta 2001 ==Kappaleet== Levy 1: # Tango granada (3:01) # Manhattan (4:00) # April in Paris (3:29) # People will say we're in love (2:29) # If I loved you (4:14) # Syysunelmia (2:29) # Muistatko Monrepos'n (3:16) # Kaunis kotimaani (2:47) # Karjalan kunnailla (2:01) # Puhu hiljaa rakkaudesta (2:52) # Seireenien kutsu (2:40) # Ai ai sentään (2:50) # Granada (3:15) # Fantasy for brass (3:52) # Akselin ja Elinan häävalssi (3:04) # Romanssi (3:32) # Exodus (3:20) # Kaksi ruusua (2:18) # Kultaiset korvarenkaat (3:37) # Kuolleet lehdet (3:54) # Manzanilla (2:47) # Niin paljon kuuluu rakkauteen (3:19) Levy 2: # Olen kuullut on kaupunki tuolla (2:34) # Rakastan sinua, elämä (3:05) # Siks oon mä suruinen (3:34) # Särkyneiden toiveiden katu (3:13) # Tummat silmät (3:07) # Cherbourgin sateenvarjot (3:51) # Häämuistojen valssi (3:08) # Kenties kenties (2:42) # Liian vähän aikaa (2:53) # Liljankukka (3:12) # Mustasukkaisuutta (3:41) # Rakkauden satu (3:09) # Ramona (3:33) # Yli rajojen (2:38) # Lili Marlene (2:19) # Hopeinen kuu (3:18) # Ensi kerran (2:21) # Valaistu ikkuna (3:22) # Sikermä (4:25) # Saavuthan jälleen Roomaan (3:38) # Sydämeni jäi Sorrentoon (2:19) # On hetki (3:05) Luokka:Vuoden 2001 kokoelma-albumit Luokka:Suomalaiset albumit
Jack Markell

Jack Markell (s. 26. marraskuuta 1960 Newark, Delaware) on yhdysvaltalainen demokraattipuolueen poliitikko. Hän toimi Delawaren osavaltion kuvernöörinä vuosina 2009–2017. Markell valmistui kandidaatiksi Brownin yliopistosta pääaineenaan taloustiede ja kehitystutkimus ja MBA:ksi Chicagon yliopistosta. Ennen politiikkaa hän työskenteli yksityissektorilla. Kuvernöörinä Markell on painottanut talouden kehitystä, koulutusta ja työvoiman kouluttamista. Markell asuu vaimonsa ja kahden lapsensa kanssa Wilmingtonissa. == Lähteet == ==Aiheesta muualla== * Markellin kuvernöörisivut Luokka:Delawaren kuvernöörit Luokka:Yhdysvaltalaiset demokraattipoliitikot Luokka:Vuonna 1960 syntyneet Luokka:Elävät henkilöt